Diari Oficial de la Generalitat Valenciana


Sumari del DOGV 9963, del 23-10-2024 (2024/11140)

RESOLUCIÓ de 15 d’octubre de 2024, per la qual es resol la XXV edició del Premi Literari de Narrativa de Dones.
---------------------------------------------------------------------------------------------------------------

### Dades del document

Número de DOGV
:   9963

Data del DOGV
:   23-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/11904

CVE
:   SIKH-C-4819-81818

Data del document
:   15-10-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * dona
    * distinció honorífica
    * literatura

Mitjançant la Resolució de 20 de maig de 2024 (DOGV 9867, de 10.06.2024), de la Vicepresidència Segona i Conselleria de Servicis Socials, Igualtat i Vivenda, es va convocar el Premi Literari de Narrativa de Dones per a l’exercici 2024.

El jurat, constituït de conformitat amb el que s’establix en l’article 8 de l’Orde 2/2016, de 25 de gener, de la Vicepresidència i Conselleria d’Igualtat i Polítiques Inclusives, per la qual s’establixen les bases reguladores del Premi Literari de Narrativa de Dones, es va reunir el dia 9 de setembre de 2024 i va emetre veredicte vinculant que s’eleva a la directora general competent en matèria d’igualtat d’oportunitats entre dones i homes com a proposta de resolució, conforme al contingut de l’acta subscrita per les persones integrants del jurat.

L’import dels premis, segons el resolc quart, apartat primer, de la convocatòria consistirà en 2.000,00 euros per al primer premi i 1.000,00 euros per a cadascun dels accèssits. I quan es presenten obres per autores pertanyents a associacions de dones, un dels accèssits recaurà necessàriament sobre una d’estes autores.

Correspon a la directora general d’Igualtat i de l’Institut de les Dones la competència per a resoldre, prèvia proposta vinculant del jurat segons allò que s’ha fixat en el resolc deu, apartat 3, de l’esmentada convocatòria, per això, fent ús de la facultat conferida,

RESOLC

*Primer*

Acceptar la proposta de resolució del jurat, en els termes reflectits en l’Acta del jurat de la xxv edició del Premi Literari de Narrativa de Dones corresponent a l’any 2024.

*Segon*

Concedir en la xxv edició del Premi Literari de Narrativa de Dones corresponent a l’any 2024 els premis que s’indiquen a continuació, a càrrec de la línia de subvenció S0339 del capítol IV, partida pressupostària G116.02.01, programa 323A00, Igualtat de gènere, de la Llei 8/2023, de 27 de desembre (DOGV núm. 9756, de 30.12.2023), de pressupostos de la Generalitat per a l’exercici 2024:

1. Primer premi per l’import de dos mil euros (2.000,00 €) a María Sáez Menéndez, amb DNI \*\*\*7466\*\*, per l’obra *Memoria de océano.*

2. Accèssit lliure per l’import de mil euros (1.000,00 €) a Laura Sánchez Bretones, amb DNI \*\*\*0939\*\*, per l’obra *Flor de un día.*

3. Accèssit associacions per l’import de mil euros (1.000,00 €) a María del Mar Busquets Mataix, amb DNI \*\*\*6010\*\*, per l’obra *Óvulos.*

Així mateix, i d’acord amb l’article 4, apartat 3, de l’esmentada Orde 2/2016, pel qual es podran concedir mencions especials, sense dotació econòmica, si la qualitat de les obres presentades i no premiades ho meresqueren, a consideració del jurat, es decidix concedir la menció especial, sense dotació econòmica, a Sofia Modesta Álvarez Ríos, amb DNI \*\*\*\*887\*\*, per l’obra *Derecho materno.*

*Tercer*

Els treballs premiats seran cedits per les seues autores a la Direcció General d’Igualtat i de l’Institut de les Dones, que es reserva el dret de divulgar-los o difondre’ls públicament i reproduir-los, en part o íntegrament, sense que per això les autores, a les quals es reconeix la propietat intel·lectual de les seues obres, generen cap dret.

*Quart*

L’import dels premis està subjecte a la retenció de l’Impost sobre la Renda de les Persones Físiques (IRPF) que marca la llei, i es formalitzarà mitjançant transferència bancària en un únic pagament.

Contra esta resolució, que posa fi a la via administrativa, es podrà interposar potestativament recurs de reposició davant la vicepresidenta i consellera de Servicis Socials, Igualtat i Vivenda en el termini d’un mes, de conformitat amb el que s’establix en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos a comptar de l’endemà de la publicació, de conformitat amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa; tot això sense perjuí que puga interposar-se qualsevol altre que s’estime procedent.

  

València, 15 d'octubre de 2024

(p. d. Resolució 15.05.2024, DOGV 9851, 17.05.2024)

Davinia Bono Pozuelo

Directora general d'Igualtat i de l'Institut de les Dones